**ΟΔΗΓΟΣ ΣΥΜΜΕΤΟΧΗΣ ΣΤΟ ΠΡΟΓΡΑΜΜΑ ERASMUS** **+ Traineeships**

Η συμμετοχή στο πρόγραμμα απαιτεί τη συγκέντρωση και έγκαιρη υποβολή όλων των απαραίτητων δικαιολογητικών. Η διαδικασία χρειάζεται εύλογο χρονικό διάστημα, γι’ αυτό συνιστάται η έγκαιρη προετοιμασία.

**1. Προκαταρκτικές ενέργειες – Συμφωνία συνεργασίας**

Απαραίτητη προϋπόθεση είναι η ύπαρξη διμερούς συμφωνίας (Inter-Institutional Agreement) μεταξύ:

* του Πανεπιστημίου προέλευσης του φοιτητή (αποστέλλον ίδρυμα) και του Γ.Ν.Α. ΚΑΤ / Ιατρικής Σχολής ή της αρμόδιας ΥΠΕ (υποδεχόμενο ίδρυμα/φορέας).

Η συμφωνία καθορίζει:

* τον αριθμό των φοιτητών που θα συμμετάσχουν
* τη διάρκεια παραμονής
* τα τμήματα εκπαίδευσης (π.χ. Χειρουργική, Παθολογία, ΜΕΘ)
* τις υποχρεώσεις κάθε πλευράς

**2. Υποβολή αίτησης από τον φοιτητή**

Ο φοιτητής καταθέτει στο Πανεπιστήμιό του αίτηση συμμετοχής στο πρόγραμμα ERASMUS+ Traineeships.

**Α. Βεβαίωση υποψηφιότητας (Nomination Letter)**

Το Πανεπιστήμιο αποστέλλει στο Γ.Ν.Α. ΚΑΤ το Nomination Letter, με το οποίο πιστοποιεί την υποψηφιότητα του φοιτητή.

**Β. Αποστολή φακέλου δικαιολογητικών από τον φοιτητή**

Ο φοιτητής πρέπει να αποστείλει στο Γ.Ν.Α. ΚΑΤ πλήρη φάκελο με τα εξής έγγραφα:

* Learning Agreement for Traineeships (υπογεγραμμένο από φοιτητή, αποστέλλον και υποδεχόμενο ίδρυμα).
* Βιογραφικό Σημείωμα (CV – Europass).
* Πιστοποιητικό σπουδών (αναλυτική βαθμολογία ή βεβαίωση φοίτησης).
* Αποδεικτικό γνώσης γλώσσας (συνήθως Αγγλικά ή Ελληνικά).
* Αντίγραφο διαβατηρίου ή δελτίου ταυτότητας.
* Ασφαλιστική κάλυψη:
* Για φοιτητές από χώρες εντός Ε.Ε.: Ευρωπαϊκή Κάρτα Ασφάλισης Ασθενείας (EHIC).
* Για φοιτητές από χώρες εκτός Ε.Ε.: ιδιωτική ασφαλιστική κάλυψη υγείας για όλη τη διάρκεια της πρακτικής άσκησης.
* Ασφάλιση επαγγελματικής ευθύνης και ασφάλιση ατυχήματος (για κλινική άσκηση).

Σημειώνεται ότι η ολοκλήρωση της διαδικασίας απαιτεί ένα εύλογο χρονικό διάστημα και για τον λόγο αυτό, τα δικαιολογητικά θα πρέπει να υποβάλλονται εγκαίρως.